Instruction: Quina jutgessa ha emès una ordre d'extradició contra Puigdemont?

Context: El president de la Generalitat, Carles Puigdemont, i els consellers que són amb ell a Bèlgica hauran de comparèixer el divendres 17 de novembre davant de la Cambra del Consell de Brussel·les, el tribunal de primera instància que ha de decidir sobre l'ordre d'extradició a Espanya de la jutgessa Carmen Lamela. El jutge té quinze dies per a decidir si accepta la petició d'extradició d'Espanya o no. En cas que l'acceptés, Puigdemont i els consellers podrienn presentar un recurs al tribunal d'apel·lació, que tindria quinze dies més de marge. Aquest tribunal ha d'escoltar totes les parts abans de prendre cap decisió. En cas que tornés a decidir d'extradir-los, encara hi hauria una possibilitat de recurs més: enviar el cas al tribunal de cassació. Aquest tribunal té trenta dies per a decidir.

Response: Carmen Lamela


Instruction: Quina idea és falsa?

Context: La idea generalitzada que l'Otello de Verdi va suplantar l'Otello de Rossini és fals. De fet, igual que gairebé totes les òperes de Rossini, que van desaparèixer dels escenaris d'òpera a la fi del segle xix. Quan es va estrenar l'òpera de Verdi, el 1887, la de Rossini ja gairebé no es representava. El que si que pot haver passat és que l'òpera de Verdi s'hagués interposat en el camí d'un renaixement de l'òpera de Rossini. Els revivals d'Otello en l'era moderna, la primera de les quals va tenir lloc en una data tan tardana com el 1954, no han estat tan nombrosos com era d'esperar. En qualsevol cas, l'òpera s'ha donat a Alemanya, Berlín, Brunswick i Weimar, als Estats Units, Itàlia, Gran Bretanya, França, Bèlgica i Japó.

Response: que l'Otello de Verdi va suplantar l'Otello de Rossini


Instruction: En quina guerra amb Anglaterra va reeixir la dinastia Valois?

Context: L'antic règim es va desenvolupar al Regne de França amb la dinastia Valois que va reeixir del seu enfrontament amb Anglaterra en la Guerra dels Cent Anys; va aconseguir marginar la dinastia rival de la casa de Borgonya i va sotmetre la majoria dels "estats nobiliaris" més o menys turbulents, com ara Normandia i Provença. La tornada de la seu pontifícia d'Avinyó a Roma després de la resolució del cisma d'Occident va suposar una disminució del control que havia aconseguit la monarquia francesa sobre l'Església. De retruc, la península Itàlica va passar a ser el principal tauler de joc en la disputa per l'hegemonia europea. En aquest context, durant el segle xv, Lluís XI va ser un exemple de rei autoritari. El rei Francesc I de França, durant la primera meitat del XVI, no va aconseguir prevaldre sobre el seu enemic Carles V del Sacre Imperi romanogermànic, ni pel que fa a les guerres europees ni pel que fa a l'expansió colonial, però va aconseguir un poder interior indiscutible.

Response: Guerra dels Cent Anys


Instruction: Quina taula destaca?

Context: De les obres que se li han atribuït, en destaca la taula de Sant Jordi i la princesa (1459-1460). Encarregada per la família Cabrera (es pot veure el seu escut al dors de l'obra), és al Museu Nacional d'Art de Catalunya. Des de la seva entrada al MNAC el 1921, i durant molt de temps, es va estimar que podia ser una obra d'Huguet, però en els darrers anys han guanyat força les teories que proposen que l'autor d'aquesta obra seria un pintor aragonès actiu a la segona meitat del segle xv, que, com a anònim, se l'ha anomenat el Mestre de Sant Jordi i la princesa. La taula de Sant Jordi és la part central d'un tríptic, les ales del qual estaven al Kaiser-Friedrich-Museum de Berlín des de 1904 i varen desaparèixer en un incendi durant un bombardeig de la segona guerra mundial el 1945. Mostraven una parella de donants presentats per sant Joan Baptista i sant Lluís de Tolosa.

Response: de Sant Jordi i la princesa


Instruction: Quina vestimenta porten els dos personatges dels intercolumnis?

Context: El 1570 va fer un retaule amb un altre Enterrament de Crist que es troba a la capella de la Pietat de la catedral de Segòvia. És una obra que mostra un classicisme en el traç i un concepte escultòric molt més reposat, d'un Juni ja en plena maduresa. Al retaule li manca un banc i el tabernacle. El grup de l'Enterrament està fet en un gran relleu elevat que està col·locat dins d'un quadrat central, als costats del qual hi ha dos intercolumnis corintis on apareixen dos personatges amb vestimenta militar i esculpits amb molt d'embalum. Sobre el frontó de l'Enterrament hi ha una parella d'angelots nus que recorden els de Miquel Àngel. A la part central de l'àtic, dintre d'un bastiment rodó, es troba un relleu del Pare Etern, sobre el qual es llegeix la data de 1571. Palomino ho descriu de la següent manera:

Response: militar


Instruction: Quina primera forma va prendre inicialment la ciutat de Barcelona?

Context: Barcelona va ser fundada per colonitzadors romans al segle i aC amb el nom de Colonia Iulia Augusta Faventia Paterna Barcino. En origen era una petita ciutat emmurallada que va prendre la forma urbana de castrum inicialment, i oppidum després, assentat sobre el mont Tàber (16,9 msnm), un petit turó situat en l'emplaçament de l'actual plaça de Sant Jaume. La màxima esplendor de l'època romana es va donar durant el segle ii, amb una població que havia d'oscil·lar entre els 3500 i 5000 habitants.

Response: de castrum


Instruction: Quina va ser la seva primera òpera?

Context: El nom de Mascagni va rebre un impuls meteòric el 17 de maig de 1890 amb la seva primera òpera, Cavalleria rusticana; de fet, gairebé es podria dir que a partir de llavors el camí va ser costa avall. De les disset obres que va escriure per a l'escenari només L'amico Fritz i Iris han sobreviscut en el repertori habitual i principalment en els teatres italians. No va ajudar el fet que Mascagni canviés constantment les seves fórmules operístiques. Immediatament es va allunyar d'utilitzar els ingredients de Cavalleria rusticana en una altra òpera.

Response: Cavalleria rusticana


Instruction: Quina intenció tenia la resistència barcelonina en atacar la trinxera?

Context: L'obertura de la primera paral·lela significà el començament del vertader setge contra la ciutat, que veia amb desesperació com el dia 13 es llevava amb una trinxera de més d'un quilòmetre de longitud a poca distància de la muralla. Amb tot, la desesperada situació no arronsà la resistència barcelonina, que a primera hora del matí organitzà un atac contra la trinxera amb la intenció de destruir-la. Sanpere i Miquel apunta la possibilitat que Villaroel es deixés convèncer per la pressió dels barcelonins. Fos com fos, l'atac a la primera paral·lela resultà un fracàs i ben aviat les tropes s'hagueren de reagrupar i retirar-se de nou dins la ciutat.

Response: destruir-la


Instruction: Quina escultura hi ha al safareig?

Context: Al costat del pavelló hi ha un safareig amb peixos, de forma quadrangular, amb una escultura de dos dofins amb les cues entrellaçades, que llencen aigua per la boca. Estan realitzats en marbre sobre una base de rocalla. Aquí es troba una làpida de marbre amb una inscripció llatina que fa referència a l'any de construcció: HOC TERRAE SITIENTI MARCHIO RUBIS DELICIARUM AMATOR AUXILIUM PARAVIT. A.D. MDCCLXXXXIV («el marquès, amant de les delícies del camp, va preparar aquesta ajuda a la terra assedegada, any del Senyor 1794»).

Response: dos dofins amb les cues entrellaçades


Instruction: De quina formació era diputat Germà Gordó?

Context: L'ex-diputat de Junts pel Sí (JxSí) i ex-conseller de Justícia Germà Gordó triarà avui una nova cadira al parlament, després d'haver estripat el carnet del PDECat i haver abandonat el grup parlamentari de JxSí. Com a nou diputat no adscrit, podrà triar entre seure al costat del PP, a la darrera fila de l'hemicicle, o bé a la penúltima, amb el PSC. Ho va decidir la mesa ahir, tot i que també hi ha dues places lliures a l'altra banda de l'hemicicle, on seuen JxSí i la CUP. Ja hi ha precedents d'aquesta situació, com ara el cas de Marina Geli quan va deixar el PSC. L'ex-conseller Gordó no tindrà el dret de preguntar en la sessió de control al president de la Generalitat ni al govern, però sí que podrà pronunciar-se en la comissió parlamentària o definir la seva posició en una votació durant un ple. Podrà parlar un minut en les proposicions de llei i trenta segons en les mocions.

Response: Junts pel Sí


Instruction: En quina època va tenir Climent un gran prestigi?

Context: Es coneixen altres textos apòcrifs dels quals se n'ha atribuït l'autoria a Climent, probablement pel gran prestigi que va tenir el bisbe en la primera època de l'Església. Aquests textos són anomenats escrits pseudoclementins, dels quals el més destacat és la «Segona carta als corintis». Altres textos coneguts són les dues «Epístoles a les Verges», de les quals se n'han perdut les originals en grec. Molts van creure la seva autenticitat, perquè eren conegudes al segle iv per Epifani de Salamina, que diu que eren llegides en les esglésies, i per Jeroni. Però després s'ha vist que no van poder ser escrites pel mateix autor de la carta dels corintis. Alguns autors les han atribuïdes a la segona meitat del segle ii o bé, més probablement al segle iii, i Harnack, de fet, creu que les dues cartes eren originalment una.

Response: en la primera


Instruction: Quina candidatura va obtenir majoria absoluta al ple?

Context: El Departament d'Empresa i Coneixement ha desestimat la suspensió cautelar del ple de la Cambra de Comerç de Barcelona que va nomenar Joan Canadell com a nou president, segons que ha avançat La Vanguardia. El recurs l'havien plantejat els aspirants a presidir l'ens cameral Carles Tusquets i Ramon Masià, juntament amb vint persones físiques i jurídiques més, en considerar que durant el procés electoral s'havien produït 'irregularitats invalidants' i que s'havia d'aturar la constitució de la nova Cambra. La candidatura Eines de País, impulsada per l'ANC, va arrasar en els comicis i va aconseguir majoria absoluta al ple, tot i que catorze cadires estan reservades per a grans empreses, que fan contribucions econòmiques, i sis són per a les patronals Foment i Pimec.

Response: Eines de País


Instruction: Quina organització ha editat el llibre Y ahí lo dejo?

Context: Falta una setmana perquè es constitueixi el Parlament Europeu a Estrasburg, el 2 de juliol. L'independentisme es tornarà a mobilitzar per ser-hi present, però amb una gran incògnita que encara s'ha de resoldre: aquell dia els eurodiputats Carles Puigdemont i Toni Comín s'asseuran als seus escons? És la mateixa pregunta que aquest cap de setmana passat formulàvem a Vidreres (la Selva) al seu advocat, Gonzalo Boye, en un acte de presentació del llibre …Y ahí lo dejo (Roca Editorial), organitzat per Vidreres per la Independència. 'Nosaltres creiem que sí. Treballem sobre aquesta base', va respondre. I anunciava, amb la mirada fixa en la justícia europea, que és a punt de presentar un escrit 'en anglès, preparat per un equip molt potent', per aconseguir aquest objectiu: que el Parlament Europeu, malgrat Antonio Tajani, no tingui cap més remei que obrir-los la porta i deixar-los exercir les funcions, de la mateixa manera que a la resta de 748 eurodiputats.

Response: Roca Editorial


Instruction: A quina població es van detectar els casos de legionel·la?

Context: Una dona que es trobava ingressada per legionel·la des del mes passat -primer a l'Hospital la Plana de Vila-real, i després a La Fe de València -ha mort aquest divendres. Segons han confirmat a Europa Press fonts de la conselleria de Sanitat, el mes passat es van detectar tres casos d'aquesta malaltia en un magatzem citrícola de Nules (Plana Baixa), per la qual cosa es va ingressar tres dones a la Plana. Dues van ser tractades i donades d'alta, però l'altra va ser derivada a l'Hospital La Fe de València, on va romandre fins a la seva defunció ahir.

Response: Nules


Instruction: Quina longitud tenia?

Context: La inauguració del primer ferrocarril metropolità de la ciutat es va produir el 30 de desembre de 1924, presidida per l'infant Ferran de Baviera, en representació del rei Alfons XIII. Es va obrir el tram entre Catalunya i Lesseps de la línia I, ja que el tram de Liceu estava més endarrerit. Tenia una longitud de 2.741 metres amb quatre estacions: Lesseps, Diagonal, Aragó (ara Passeig de Gràcia) i Catalunya, amb ascensors a Lesseps i Fontana, aquesta última oberta posteriorment l'1 de maig de 1925 i l'ampliació fins a Liceu el 5 de juliol.

Response: 2.741 metres


Instruction: Quina afirmació sobre l'obra de Meléndez va fer Pedro de Madrazo?

Context: Les pintures de Meléndez, juntament amb d'altres, van ser traslladades i mogudes de sales en diferents anys per qüestió d'exposició museística, encara que sovint van ser col·locades «segons els interessos decoratius». Als viatgers i especialistes en art que descrivien el Museu del Prado no els acostumaven a cridar gaire l'atenció les natures mortes de Meléndez, i els feien poques o cap al·lusió; Clement de Ris, a la seva obra Le Museé Royal de Madrid de 1859, descriu que hi ha «un gran nombre de quadres de fruites de Menéndez (1682-1744), que recorden el colorit vigorós de Michel-Ange Cerquozzi». André Lavice, el 1864, anomena alguns autors de natures mortes del Prado, i de Meléndez opina i critica «la il·luminació que realitza el pintor». El catàleg de 1872 de Pedro de Madrazo valora les natures mortes exposades, i a la part de la biografia dedicada a Meléndez afirma que «rivalitza amb els holandesos i flamencs del millor temps». L'historiador Manuel Bartolomé Cossío, a la seva obra Aproximación a la pintura española de 1884, no esmenta Meléndez. A començaments del segle XX hi va haver una gran redistribució d'obres dintre del museu: es van crear sales especials per a diversos pintors, entre elles una sala per a les natures mortes de Meléndez. Com que la sala era molt petita semblava que les parets estiguessin entapissades de pintures. L'escriptor Azorín, davant els nombrosos canvis que es feien gairebé constantment al Museu, va escriure un article en to satíric sobre el seu director, en el qual comentava:

Response: rivalitza amb els holandesos i flamencs del millor temps


Instruction: En quina Biblioteca es troba actualment el llegat de Calders?

Context: Pere Calders va decidir lliurar tots els seus papers, escrits i documents a la Universitat Autònoma de Barcelona. Poc abans de morir, Calders ja havia decidit cedir a la universitat un bagul on creien que hi trobarien la novel·la perduda La cèl·lula, però només hi van trobar papers relacionats amb el seu pare Vicenç Caldés i Arús. Després de morir, el seu fill Joan també va entregar material de Calders a la UAB amb més papers seus i la seva filla Tessa els en va donar més. A més, també els va lliurar diversos rodets amb fotografies que havia fet al llarg de la seva vida. La UAB en col·laboració amb l'Institut d'Estudis Catalans es va encarregar de completar el seu llegat amb escrits i dibuixos publicats en premsa i revistes. Actualment el llegat s’ha completat i ja és a la Biblioteca d’Humanitats de la Universitat Autònoma, inventariat i catalogat definitivament. El fons es consultable a la Biblioteca d'Humanitats UAB.

Response: a la Biblioteca d’Humanitats de la Universitat Autònoma


Instruction: Quina era la seva discogràfica a Estats Units abans de Wish You Were Here?

Context: Pink Floyd i el seu mànager Steve O'Rourke no estaven satisfets amb els esforços de la seva discogràfica als Estats Units, Capitol Records (subsidiària d'EMI), i Wish You Were Here va esdevenir el primer àlbum de Pink Floyd a ser distribuït allà per Columbia Records, afiliat de CBS. Malgrat això, la banda va seguir amb Harvest Records d'EMI a Europa. Com a resultat d'aquest canvi de discogràfica, la banda serien amos dels seus enregistraments des d'aquell moment; tots els àlbums posteriors a Wish You Were Here porten el copyright de "Pink Floyd Music Limited" o (després de la marxa de Waters) "Pink Floyd (1987) Ltd.", en comptes del de la seva discogràfica.

Response: Capitol Records


Instruction: Quina tècnica feien servir els restauradors italians?

Context: El 1918, el col·leccionista Lluís Plandiura i Pou va començar a arrencar frescos de les esglésies dels Pirineus. Per arrencar les pintures murals van contractar a una saga de restauradors italians, dirigits per Franco Steffanoni, de Bèrgam, que feien servir una tècnica especial, l'strappo, que permetia aïllar les pintures murals de les parets mitjançant una barreja de clara d'ou i cola. Aquest fet va provocar tot un procés especulatiu sobre les restes romàniques del Pirineu, on antiquaris, capellans i marxants d'art començaren a buidar esglésies i a vendre murals, retaules i altres peces a col·leccionistes privats, i les pintures de l'església de Santa Maria de Mur acabaren al Museum of Fine Arts de Boston.

Response: l'strappo


Instruction: Quina és la potencia total de les instal·lacions en coberta dels 60 edificis i equipaments municipals?

Context: L'Ajuntament de Barcelona preveu doblar la generació d'energia elèctrica procedent d'energies renovables en el període 2015-2019 i passar d'1,8 MWp a 3,6 MWp l'any 2019. Això és el que ha assegurat el regidor d'Aigua i Energia, Eloi Badia, que ha apuntat que aquesta xifra suposarà 'multiplicar per quatre' la generació respecte al mandat anterior. D'altra banda, Badia ha afirmat que 600 usuaris s'han inscrit a l'elèctrica municipal pública, Barcelona Energia, després que s'obrís als ciutadans de l'àrea metropolitana al novembre. Es preveu que l'elèctrica pública comenci a donar servei a les llars al gener. Les instal·lacions en coberta dels 60 edificis i equipaments municipals sumen 1MWp de potencia fotovoltaica instal·lada. A aquests se sumaran 29 instal·lacions de generació fotovoltaica sobre cobertes d'edificis i equipaments existents, amb els quals es preveu un increment d'un 0,97MWp de potència fotovoltaica.

Response: 1MWp


Instruction: A quina hora es realitzarà el ple del Tribunal Constitucional?

Context: El president del Tribunal Constitucional espanyol, Francisco Pérez de los Cobos, ha convocat d'urgència un ple d'aquesta institució per dilluns a les 12.30 hores per analitzar l'incident d'execució de sentència del govern espanyol contra el parlament i la seva presidenta, Carme Forcadell, per l'aprovació de les conclusions de la Comissió d'Estudi del Procés Constituent. Entre altres, l'executiu espanyol demana al TC que remeti a la Fiscalia l'actuació de la presidenta del Parlament perquè aquest organisme presenti una querella per la via penal. L'Advocat de l'Estat espanyol ha presentat l'incident d'execució de sentència al registre del TC a dos quarts de tres de la tarda d'aquest divendres, poc després de la seva aprovació per part del consell de ministres en funcions. La petició del govern espanyol Hores abans de l'anunci del TC, la vice-presidenta del govern espanyol, Soraya Sánez de Santamaría ha demanat que el tribunal suspengui i deixi sense efecte la votació de dimecres al parlament, adverteixi a Forcadell, la mesa i el secretari general de la cambra, així com a Carles Puigdemont, de les conseqüències legals derivades del desenvolupament d'aquella decisió i votació, i també la resolució de les sancions (entre 3.000 i 30.000 euros), suspensió de funcions i responsabilitat penal. Ha dit: 'Exigim a la senyora Forcadell i a la mesa la prohibició expressa de convocar o debatre cap iniciativa que pugui portar al debat de la resolució aprovada.' La vice-presidenta del govern espanyol ha justificat aquesta petició al TC dient que és obligació de qualsevol govern de l'estat procurar que 'es respecti la constitució i l'ordenament jurídic'. I ha afegit: 'No som davant d'un simple desafiament institucional, som davant dels desacataments del constitucional.

Response: 12.30


Instruction: A quina altitud comença ser escassa la presència d'arbres?

Context: La Baixa Cerdanya és una zona que presenta una gran varietat natural, podent-se trobar a la plana de la vall del Segre des d'espècies típiques de la fauna àrtica fins a les pròpies de zones àrides. A mesura que es penetra a les valls laterals (la Llosa, l'Ingla, Meranges,…), els prats comencen a deixar pas a boscos de pins vermells i roures que són substituïts per pins i avets a mesura que s'eleva el terreny, convivint amb fauna adaptada al fred i la neu. Passats els 2.000 metres d'altitud, la presència dels arbres és escassa, estant presents plantes pròpiament alpines.

Response: Passats els 2.000 metres


Instruction: De quina classe era Felipa?

Context: El 1479, o el 1480, va contraure matrimoni amb Felipa Moñiz, probablement a Lisboa, filla del colonitzador de les illes Madeira, Bartolomé de Perestrello, i germana del governador de Porto Santo. Un cop casat, va viure a Porto Santo i a Madeira, la qual cosa fa suposar que viatgés també a les Açores. La seva relació amb Felipa, de la classe alta portuguesa, li obriria portes per a la preparació del seu projecte. El 1480 van tenir el seu únic fill, Diego Colón.

Response: alta


Instruction: Quina escola va presentar una proposta per a l'exhibició de Las Meninas?

Context: Durant els anys 70, el museu va anar guanyant reputació i visites, i la seva ubicació en antics palaus medievals va obligar a replantejar-se els sistemes d'exposició i circulació de persones. És per això que el 1976 l'Escola Eina va presentar una proposta per a l'exhibició de Las Meninas i un estudi de la imatge gràfica del museu. El projecte fou dirigit per Enric Steegman, tot i que no es va dur a terme.

Response: Escola Eina


Instruction: Quina discogràfica el va editar al Regne Unit en LP?

Context: Va ser editat en LP el 2 de juny de 1972 al Regne Unit, a través de la discogràfica Harvest/EMI; i el 17 de juny als Estats Units a través de Harvest/Capitol Records. Va assolir la sisena posició de les llistes del Regre Unit, i la 46a a la llista Billboard 200 dels Estats Units. L'any 1997 va aconseguir el disc d'or.

Response: Harvest/EMI


Instruction: Quina intencionalitat diu Fuset que té la polèmica pel reglament?

Context: VALÈNCIA, 21 (EUROPA PRESS)      El president de la Junta Central Fallera (JCF) i regidor de Cultura Festiva a l'Ajuntament de València, Pere Fuset, ha negat la possibilitat de presentar la seua dimissió a l'organisme després de la polèmica creada després que es feren públiques les normes sobre la vestimenta de les falleres. “Seria irresponsable abandonar el vaixell en este moment”, ha subratllat. Fuset també ha assegurat que la polèmica al voltant de la publicació del reglament “l'ha encoratjat gent amb fins extrafallers” i que, per tant, “ha sigut activada ara, en el pitjor moment possible, amb una intencionalitat política: desgastar al Govern” local, dirigit per Joan Ribó. En declaracions a Europa Press, Fuset s'ha pronunciat en estos termes respecte a les 'Normes de protocol i actuació per a les falleres majors de València i els seus talls d'honor' que demana a les joves que eviten les transparències i escots “excessius” i vestisquen faldilles d'una longitud mínima a l'altura del genoll. Sobre este protocol, Fuset ha reiterat que la JCF va decidir “treure'l del calaix” en octubre per a votar una sèrie de modificacions de cara un nou reglament “amb l'aprovació dels sectors fallers i que tinga en compte la dignitat de les dones falleres”. “Este document no hauria d'estar tal qual, era un error i portava massa temps”, ha recalcat.

Response: política


Instruction: Quina empresa va encarregar We Can Do It!?

Context: We Can Do It! (Nosaltres podem fer-ho! o simplement Podem fer-ho!) és un cartell estatunidenc de propaganda bèl·lica, creat el 1943 per J. Howard Miller per a l'empresa Westinghouse Electric com una imatge inspiradora per aixecar la moral dels treballadors durant la Segona Guerra Mundial. En un principi es va creure que l'autor s'havia inspirat en una imatge en blanc i negre de Geraldine Hoff, una treballadora d'una fàbrica de Michigan que havia aparegut en una notícia d'agències, tanmateix el 2011 el professor James J. Kimble,de la Universitat de Seton Hall, va identificar i va demostrar després d'una llarga recerca, que la veritable model del cèlebre cartell era Naomi Parker, treballadora de la base aeronaval d'Albereda.

Response: Westinghouse Electric


Instruction: Quina mida poden assolir els capgrossos?

Context: Els capgrossos són grans, i assoleixen mides de fins a 80 mm, tot i que la mida varia molt; són comuns els capgrossos més petits. El cos sol ser tan ample com llarg. La cua té un tint groc i està considerablement arquejada. La musculatura de la cua és moderada, i esdevé estreta fins que es converteix en una punta, igual que la cua. Les parets corporals són d'un groc translúcid, amb zones més fosques a l'abdomen. Just abans que se'n formin els membres, el capgròs comença a desenvolupar la coloració verda dels adults. Els metamorfs s'assemblen als adults i mesuren una mitjana de 2,6 cm de llargada.

Response: fins a 80 mm


Instruction: Quina longitud tenien les banyes de sobre els ulls?

Context: S'estima que un exemplar del triceratop podia arribar a mesurar entre 7,9 i 9 metres de longitud, entre 2,9 i 3 d'alçada, i entre 6,1 i 12 tones de pes. El tret més distintiu era el seu llarg crani, dels més llargs de tots els animals terrestres. Podia créixer fins a superar els dos metres de longitud i podia arribar a representar quasi la tercera part de la longitud total de l'animal. Tenia una única banya al musell, situada sobre els narius i un parell de banyes d'aproximadament un metre de llarg, una a sobre de cada ull. A la part posterior del crani tenia un collar ossi relativament curt. La major part dels altres dinosaures amb collar hi tenien fosses grans, mentre que el collar del triceratop era perceptiblement massís, sense fosses.

Response: un metre de llarg


Instruction: Quina companyia va convocar un premi de composició pianística?

Context: L'any 1904, l'Acadèmia de Belles Arts de Madrid va convocar un concurs per la composició d'una òpera espanyola. L'estrena de l'obra guanyadora no estava assegurada però, en les bases, l'Acadèmia prometia que havia «de procurar que les obres premiades siguin executades públicament, amb la deguda brillantor en un teatre de Madrid». Gairebé simultàniament la companyia barcelonina de pianos Ortiz & Cussó va convocar un premi de composició pianística, el premi del qual consistia en un excel·lent piano de cua. Falla decideix presentar-se als dos concursos, el que li provocarà no poc estrès i preocupacions, arribant a ambdues proves amb presses i dificultats. En el concurs d'interpretació va haver d'enfrontar-se al jove pianista català Frank Marshall, digne representant de l'escola de Granados. Malgrat la bona impressió que va deixar Falla, va perdre davant Marshall. Al concurs d'òpera va presentar una obra sobre un feble llibret de Carlos Fernández-Shaw, habitual llibretista de sarsuela: La vida breve. A causa de les presses, l'obra es va presentar amb nombrosos errors de còpia, en part també a causa de la col·laboració de l'inexpert germà del compositor, Germán, en les tasques de copisteria. Tot i així, l'obra va guanyar el premi.

Response: Ortiz & Cussó


Instruction: A quina pena s'ha condemnat a Pervez Musharraf?

Context: L'expresident del Paquistan Pervez Musharraf ha estat condemnat avui a pena de mort per haver imposat el 3 de novembre del 2007 l'estat d'emergència a tot el país, ha informat la cadena de televisió local Geo. El tribunal especial per jutjar el cas d'alta traïció contra Musharraf, creat per ordre del Tribunal Suprem, està integrat pel magistrat del Tribunal Superior de Peshawar, el magistrat del Tribunal Superior de Lahore i el magistrat del Tribunal Superior de Sind.

Response: de mort


Instruction: Quina és la primera obra d'aquest període?

Context: La primera obra d'aquest període és el retaule de la Mare de Déu de Vallmoll de 1445, del qual es conserven quatre taules. L'obra conté elements flamenquitzants que mostren la impressió que Huguet havia rebut amb el retaule de La Mare de Déu dels Consellers que Dalmau havia pintat aquell mateix any i que incorporava els coneixements nord-europeus de Jan Van Eyck. Quan el 1448 va fixar la seva residència a Barcelona va trobar una forta competència per part de Bernat Martorell, un pintor amb un excel·lent i exquisit ofici, si bé representava el passat de l'elegant gòtic internacional. També va coincidir amb Lluís Dalmau, més jove que Martorell i destacat per aportar la innovació de l'estil flamenc. Dos anys més tard, el 1450, va realitzar el Retaule de l'Epifania on representa l'Anunciació, el Naixement de Jesús i la Crucifixió en una taula de reduïdes dimensions concebuda per a un oratori privat.

Response: el retaule de la Mare de Déu de Vallmoll


Instruction: Quina tonalitat torna a la següent secció?

Context: A la següent secció, «Infirma nostri corporis virtute firmans perpeti» («Infon en la nostra feble carn la força perpètua»), torna a la tonalitat principal de la mi bemoll amb una variació del tema principal. La secció s'interromp per un breu interludi orquestral en què s'escolten les campanes tubulars greus, donant un to ombrívol a la música. Aquest nou ambient menys segur és superat en reprendre el tema «Infirma nostri corporis», aquest cop sense els cors, en un tènue ressò en re menor de la invocació inicial.

Response: mi bemoll


Instruction: A quina masia està lligada?

Context: L'ermita de Sant Pere d'Ullastre és una capella rural d'estil romànic datada del segle xii, que està lligada a la masia de can Santpere. Situada a la riba esquerra del torrent de Colobrers, es tracta d'una capella sense ornaments, tot i que destaca una sola nau coberta amb una volta de canó, amb un absis central i la presència de dues absidioles laterals que formen el creuer. Cal destacar l'existència d'un campanar d'espadanya. A l'absis es pot observar una finestra de doble esqueixada i a les absidioles, i igualment l'absis, una cobertura feta amb volta de quart d'esfera. L'absis té pintures murals al tremp dels segles XVII i XVIII que han sigut restaurades i que estan dedicades a la Mare de Déu del Roser. L'any 2004 el consistori decidí incloure'l dins del patrimoni arquitectònic municipal.

Response: can Santpere


Instruction: A quina església es fa l'exposició?

Context: L'exposició '55 urnes per la llibertat' ha obert al públic per primer cop aquest divendres a Brussel·les en un acte que ha comptat amb la presència dels exconsellers Lluís Puig, Toni Comín i Meritxell Serret i Oriol Sànchez, fill de l'ex-president de l'ANC empresonat Jordi Sànchez. Fins al 15 de juliol s'exhibiran en una cèntrica església de la capital belga reconvertida en centre cultural, Saint Jean Baptiste au Béguinage, les obres d'art de 55 artistes catalans i internacionals que mostren la seva visió dels fets de l'1 d'octubre a partir d'urnes utilitzades el dia del referèndum. Una mostra on els contenidors de plàstic protagonistes l'1-O es transformen en creacions artístiques per fer reflexionar al visitant sobre la cita electoral. Durant la inauguració, feta per l'exconseller Puig, Oriol Sànchez ha llegit una carta del seu pare recordant que l'exposició 'no hauria d'haver existit mai”. 'Volent silenciar les urnes les van convertir en una icona més esperada i protegida per milers de ciutadans en el camí cap a la República', recull el missatge escrit des de Soto del Real. Segons Sànchez, 'pocs artistes podien imaginar temps enrere que utilitzarien una urna com a expressió de denúncia'.

Response: Saint Jean Baptiste au Béguinage


Instruction: Quina és la decoració del mosaic del vestíbul?

Context: El papa Sixt III (434-440) va ser impulsor de la construcció d'obres sobre edificis anteriors, com succeeix amb el baptisteri de Sant Joan del Laterà, aixecat sobre una antiga estructura circular de temps de Constantí (cap a l'any 312), al costat de la basílica de Sant Joan del Laterà. Constitueix un dels millors exemples de planta centralitzada aixecats durant el segle v, i es convertí en un model per a altres baptisteris. L'edifici reconstruït pel papa Sixt III és de planta centralitzada amb forma octogonal envoltada per un deambulatori amb vuit columnes de pòrfir procedents d'altres edificis derruïts; sobre el deambulatori es troba el trifori. Encara es poden apreciar restes, als dobles absis del vestíbul, d'un mosaic amb decoració de pàmpols entrellaçats. El papa Hilari I (461-468) va realitzar les capelles dedicades a sant Joan Baptista i sant Joan Evangelista.

Response: pàmpols entrellaçats


Instruction: A quina hora hi ha concentració de socis al local social?

Context: A les onze del matí, hi ha una concentració de socis al local social per anar, mitja hora més tard, a l'església parroquial on se celebra un ofici solemne amb acompanyament d'orquestra en memòria als socis difunts. Tot seguit es va en direcció al cementiri on es realitza un petit homenatge als socis traspassats de l'any anterior. A la una del migdia es fan sardanes a la placeta del Casino i un vermut popular. A la tarda es fa un concert extraordinari de música clàssica i catalana, i al vespre un gran ball de fi de festa.

Response: A les onze del matí


Instruction: Quina jornada laboral tenen 8 de cada 10 autònoms?

Context: El 57% dels autònoms afirma que treballa entre deu i onze hores diàries, segons un informe de l'Associació de Treballadors Autònoms (ATA). En concret, un 29% assegura que treballa més de deu hores al dia, i un 28% indica que arriba a les onze hores. Si a aquests dos percentatges s'hi suma el 21% que diu treballar nou hores diàries, el resultat global és que prop de 8 de cada 10 treballadors autònoms afirma tenir una jornada laboral de com a mínim nou hores. Dos de cada 10 dediquen al seu negoci entre 45 i 65 hores setmanals, i el 19% afirmen que no descansen cap dels set dies de la setmana. D'altra banda, el 73% dels autònoms que han contestat les preguntes de l'informe dut a terme per ATA fan menys de vint dies de vacances anuals, i el 76% no ha agafat cap dia de baixa per malaltia en tot l'any. ATA afirma que la conciliació de la vida laboral i la familiar és l'assignatura pendent.

Response: com a mínim nou hores


Instruction: Quina és la versió autèntica?

Context: La publicació de dues versions diferents, una en espanyol i una en anglès, d'una resposta de la Comissió Europea (CE)a una pregunta sobre Catalunya encara no s'ha resolt. La institució que presideix Jean-Claude Juncker atribueix a un 'error humà' la publicació de dues versions de la resposta a la pregunta parlamentària del PP. 'La resposta que es va donar en anglès és la versió autèntica i la que va acordar el president', va confirmar ahir Mina Andreeva, portaveu de la CE, en roda de premsa a Brussel·les. La Comissió, va dir, està 'intentant establir els fets' però no obrirà una investigació formal. 'Som una organització de 35.000 persones, és normal que hi hagi errors'. Amb tot, la portaveu va remarcar que són una 'autoritat independent' i que 'ningú pot manipular la Comissió'.

Response: en anglès


Instruction: Quina òpera va llançar la reputació internacional de Janáček?

Context: Jenůfa va marcar el començament d'una de les segones floracions més extraordinàries de la història de la música, i el llançament de la reputació internacional de Janáček: deu òperes, dotze peces simfòniques, gairebé totes de caràcter popular, música de cambra i abundants poemes corals i cançons. Poc o res d'això va passar les fronteres del seu país, fins que havent arribat a la vellesa, sobtadament la seva personalitat va ser descoberta internacionalment, gràcies particularment a l'activitat de la Societat Internacional de Música Contemporània, que va incloure les seves creacions en els programes dels Festivals de Salzburg, Venècia, Londres i Frankfurt. Davant la intensitat emotiva, el vigor dinàmic i l'originalitat inventiva de la partitura de Jenůfa, escrita a més amb un domini dels recursos orquestrals i un coneixement del teatre singularíssims, que situen el compositor almenys a la mateixa alçada de Dvořák i Smetana.

Response: Jenůfa


Instruction: A quina edat el nen es convertia en samurai?

Context: Els samurais comptaven amb un ample arsenal. Sempre es deia que l'ànima d'un samurai es trobava a la seva katana que portaven. En certes ocasions, els samurais es revelaven com uns guerrers totalment dependents de la seva katana per lluitar. Tot i així, era més aviat un símbol de l'estatus i no una arma tan important pel samurai. Els nens petits (menors de cinc anys) rebien la seva primera katana (molt més petita que una de normal) en una cerimònia anomenada mamori-gatana i una petita bossa. En complir els tretze anys, en una cerimònia coneguda com a Genpuku (元服), el nen rebia un nom d'adult i es convertia en samurai. Això li donava dret a portar una katana i una armadura, tot i que aquesta normalment estava lligada amb una corda per evitar que es pogués caure en desembeinar. Katana i wakisashi junts eren coneguts com a daisho, que significa, literalment, gran i petit.

Response: En complir els tretze anys


Instruction: Quina piràmide era diferent de l'egípcia des del punt de vista funcional?

Context: Des del punt de vista funcional, la piràmide precolombina era diferent de l'egípcia, ja que no estava construïda amb una finalitat funerària sinó com a temple, com a residència d'una deïtat. Tanmateix, excavacions recents confirmen que acostumaven a incorporar-hi tombes, tal com s'ha comprovat a la piràmide escalonada maia de Palenque, anomenada Temple de les Inscripcions; en aquesta piràmide, l'any 1952, l'arqueòleg Ruz Lhuillier hi va descobrir la tomba de Pacal el Gran. Una gran llosa cobria l'escalinata que baixava cap a l'interior del temple i en dos trams arribava a la cripta funerària, que fou construïda cap a l'any 675.

Response: precolombina


Instruction: Quina força política ocupa el primer lloc en intenció de vot segons el baròmetre del Centre d'Investigacions Sociològiques?

Context: El baròmetre d'abril del Centre d'Investigacions Sociològiques (CIS) manté el PP com a primera força política, amb una estimació de vot del 24%, però ja només treu 1,6 punts al segon classificat, Ciudadanos, que puja fins al 22,4% i supera el PSOE (22%). La quarta plaça és per a Units Podem i les seves confluències, que marquen un 19,6% en estimació de vot. El sondatge es va realitzar en els primers dies d'abril, en plena crisi política a la Comunitat de Madrid, quan ja havia saltat la polèmica del màster de Cristina Cifuentes, però abans que acabés dimitint després de sortir un vídeo d'un suposat furt el 2011. Aquest sondatge mostra uns resultats molt diferents als estudis privats encarregats pel Periódico o El Español. Tots dos donaven una àmplia victòria al partit de Rivera. En l'estudi del Periódico, publicat a principi d'abril, s'atorgava al partit taronja entre 110 i 114 diputats, trenta més que el PP (79-82).

Response: PP


Instruction: Quina era la novel·la perduda?

Context: Pere Calders va decidir lliurar tots els seus papers, escrits i documents a la Universitat Autònoma de Barcelona. Poc abans de morir, Calders ja havia decidit cedir a la universitat un bagul on creien que hi trobarien la novel·la perduda La cèl·lula, però només hi van trobar papers relacionats amb el seu pare Vicenç Caldés i Arús. Després de morir, el seu fill Joan també va entregar material de Calders a la UAB amb més papers seus i la seva filla Tessa els en va donar més. A més, també els va lliurar diversos rodets amb fotografies que havia fet al llarg de la seva vida. La UAB en col·laboració amb l'Institut d'Estudis Catalans es va encarregar de completar el seu llegat amb escrits i dibuixos publicats en premsa i revistes. Actualment el llegat s’ha completat i ja és a la Biblioteca d’Humanitats de la Universitat Autònoma, inventariat i catalogat definitivament. El fons es consultable a la Biblioteca d'Humanitats UAB.

Response: La cèl·lula


Instruction: A quina cultura plàstica pertany el Mestre de Baltimore?

Context: Aquesta tècnica d'aplicació ràpida de la pintura de començament a final, amb una juxtaposició cromàtica, es pot percebre a les miniatures de Ferrer Bassa, diferenciant-se clarament de les realitzades per les altres mans, i més concretament si es comparen amb les atribuïdes al Mestre de Baltimore. Aquest autor presenta una qualitat escultòrica en la seva pintura clarament diferent, tot i pertànyer a la cultura plàstica pròpia del taller dels Bassa. Es pot observar, per exemple, la precisió dels detalls en els personatges de la Visitació de Maria a Isabel (foli 44v), on les formes semblen tenir volum, basant-se a crear una base on s'ubiquen els personatges que és part del fons arquitectònic de l'escena. Aquest efecte d'incipient tridimensionalitat representa una novetat en un manuscrit. Altres folis on es poden observar escenes de gran qualitat d'aquest autor són la Presentació de Maria al Temple (foli 287v) o, dins del cicle de Sant Lluís, la imatge de la reina orant amb el sant (foli 198v).

Response: taller dels Bassa


Instruction: A quina temperatura es congelarà parcialment la dissolució aquosa?

Context: A la figura adjunta es representa el diagrama de fases d'una dissolució aquosa. Si una dissolució aquosa es troba en el punt a i es redueix la temperatura es congelarà parcialment en el punt b, per sota de la temperatura de 0 °C, corresponent a l'aigua pura. S'observa que la temperatura de congelació de la dissolució disminueix a mesura que augmenta la molalitat, la concentració de la dissolució, seguint una corba descendent.  La congelació serà parcial, ja que congela primer part de l'aigua, quedant-ne una altra sense congelar on es concentra el solut. Aquesta major concentració produeix un descens crioscòpic addicional en la part no congelada que, si la temperatura segueix baixant tornarà a congelarse parcialment, repetin-se aquest procés de congelació-parcial-concentració-descens crioscópic addicional al llarg de la corba b-c, fins a arribar al punt eutèctic de la mescla, representat com c, on l'increment de concentració del solut ja no produeix nou descens crioscòpic i solidifica el conjunt.

Response: per sota de la temperatura de 0 °C


Instruction: A quina època vivia l'Eocaecilia micropodia?

Context: El primer gimnofió conegut és Eocaecilia micropodia, del Juràssic inferior d'Arizona (Estats Units). Compartia característiques amb les salamandres i els microsaures. A diferència dels gimnofions moderns, Eocaecilia tenia potes, i posseïa ulls ben desenvolupats que demostren que no tenia un estil de vida subterrani.

Response: Juràssic inferior


Instruction: Quina va ser l'última obra de Dostoievski?

Context: Kàtia Kabànova és una de les obres mestres de Leoš Janáček, i d'entre totes les òperes de tots els temps, sens dubte una de les més originals. Va prendre l'exemple de la realitat social i lingüística de Moràvia, en la qual va néixer i es va criar. Sempre va tenir cura per entrar, en tota la seva música, els trets de l'adherència a la realitat que havien estat una de les característiques clau dels escriptors russos del segle XIX: Dostoievski en la seva última obra (De la casa dels morts), i Ostrovski, estimat dramaturg també de Txaikovski, a Kàtia Kabànova. La realitat significava per a ell, en primer lloc, la transfiguració de les inflexions melòdiques de la parla que, per ser tan escrupoloses, cap traducció pot donar sentit a una expressió musical com en l'idioma original txec. Sembla convincent la tesi que els dos tipus vocals de Kàtia i Varvara -combinació de soprano greu i mezzo lleugera, frívola- seria modelada almenys en part, de la de Tatiana i Olga de l'admirada Eugene Oneguin de Txaikovski.

Response: De la casa dels morts


Instruction: Sota quina marca opera la línia el Ferrocarril Metropolità de Barcelona?

Context: La línia és operada per Ferrocarril Metropolità de Barcelona sota la marca de Transports Metropolitans de Barcelona (TMB). La L11 és un metro lleuger, a mig camí entre el tramvia i el metro convencional, servit per trens de la sèrie 500 automàtics, sense conductor i de dos vagons en comptes de cinc. Hi ha un total de dos trens en hora punta i un en hora vall, amb una freqüència de 7 minuts i 13 minuts segons l'hora. Transports Metropolitans de Barcelona té tres trens de dos vagons d'aquesta sèrie construïda per CAF. Els trens són controlats dels del Centre de Control de Metro de Barcelona al barri de la Sagrera.

Response: Transports Metropolitans de Barcelona (TMB)


Instruction: A quina ciutat és la casa?

Context: El govern d'Àustria ha anunciat que té la intenció d'adquirir la casa on va néixer Adolf Hitler per enderrocar-la i evitar que es converteixi en un lloc de pelegrinatge dels neonazis. A causa de la feina del pare, la família de Hitler va viure tres anys a la ciutat austríaca de Braunau am Inn i, tot i que ell només va passar-hi tres setmanes, la casa ha estat el centre de moltes controvèrsies pel simbolisme que té. Pertany a una particular i l'estat austríac n'ha pagat un lloguer de gairebé 4.800 euros des del 1972. L'edifici ha tingut nombroses funcions, entre les quals taller per a discapacitats, però del 2011 ençà és buit, perquè la propietària ha refusat totes les ofertes de compra que li ha fet l'estat. Un portaveu del Ministeri d'Interior austríac diu que el govern ha elaborat una llei per a apropiar-se l'edifici. Ara l'haurà d'aprovar el parlament.

Response: Braunau am Inn


Instruction: De quina tradició és l'església?

Context: En aquest període la institució eclesiàstica encara viu a l'ombra de l'Imperi Romà, després d'un primer segle d'història marcat per les persecucions de Neró (64) i la de Domicià (81-96), malgrat que es creu que aquesta darrera no va ser una persecució contra el cristianisme pròpiament dita. L'Església, que encara és de marcada tradició grega, comença a estendre la seva influència i creix ràpidament en nombre de fidels. Entre aquests hi ha els anomenats «gentils», que són conversos que no són de religió jueva, una tendència que anirà a l'alça i que provocarà la disminució progressiva de l'element judaic en l'església cristiana primitiva. Es començà a gestar una nova organització mentre augmentaren les expectatives mil·lenaristes i cada vegada hi havia més cristians que morien màrtirs. Els canvis experimentats per l'Església romana foren similars, però menys intensos, dels viscuts en ciutats més destacades en intel·lectualitat cristiana com Antioquia o Esmirna.

Response: grega


Instruction: Quina nacionalitat tenen els interns que estaven en vaga de fam?

Context: La trentena d'interns del Centre d'Internament d'Estrangers (CIE) de la Zona Franca de Barcelona han abandonat avui al migdia la vaga de fam que havien iniciat anit, segons que han confirmat fonts de la policia espanyola. Els interns, de nacionalitat algeriana, van començar la vaga de fam per reclamar que se'ls deixi en llibertat i denunciar que se'ls retingui al centre per expulsar-los del país. La cònsol general d'Algèria a Barcelona ha visitat el CIE avui i s'ha entrevistat amb cadascun dels interns que mantenien la protesta, han explicat les mateixes fonts policials. Els interns es van negar a sopar, van passar la nit al ras i aquest matí no han esmorzat. La protesta s'ha desenvolupat sense incidents.

Response: algeriana


Instruction: Quina és l'última pel·lícula estrenada de Star Wars?

Context: El soundtrack de La venjança dels Sith, l'última pel·lícula estrenada de Star Wars, es va gravar en un termini de cinc dies en els estudis Abbey Road, comptant de nou amb la participació de l'Orquestra Simfònica de Londres i el conjunt London Voices. El procés de gravació va començar el 3 de febrer de 2005; un matí va ser dedicada específicament a la gravació vocal de la banda sonora. D'acord amb Amazon.com, «a causa que aquesta música acompanya a la més emocionant pel·lícula de Star Wars, aquesta és més divertida, maligna, així com més malèvola i desigual». Mentrestant, Filmtracks opinar que, per John Williams, amb el llançament de la banda sonora de l'Episode III, «la seva carrera es va elevar a la fama, ja que els seus temes per a les pel·lícules persisteixen en les vides fins i tot d'aquells que no han vist cap pel·lícula de Star Wars als cinemes en vint anys». En termes generals, d'acord amb el mateix lloc web: «Un cop The Phantom Menace va reviure la saga el 1999, Williams va fer un esforç concertat per continuar amb l'exposició de les seves idees [...] tot i que hi va haver fortes crítiques en la seva època contra The Phantom Menace per la seva aparent debilitat [... Va ser] llavors que va aparèixer L'atac dels clons, on més enllà de crear tres o quatre temes principals, motius o ritmes, condensar tots ells en el tema 'Across the Stars', una peça extremadament poderosa i efectiva». Finalment, en paraules del mateix Williams: «En La venjança del Sith, hi ha tres o quatre peces de nou material [...] Un parell d'elles consisteixen en lamentacions, i acompanyen precisament algunes de les escenes més fosques del film. I hi ha també una mena de peça divertida, que inclou molta música de percussió, per al personatge de Grievous».

Response: La venjança dels Sith


Instruction: Quina aplicació té en la indústria agroalimentària?

Context: En la indústria agroalimentària, s'aprofita per detectar adulteracions de la llet. La llet pot ser adulterada afegint quantitats d'aigua sense que s'observi a simple vista. Per detectar si s'ha afegit aigua, es realitza una determinació de la seva temperatura de congelació que, en general, varia molt poc i està al voltant dels -0,555 °C (entre 0,530 °C i 0,575 °C) per a la llet de vaca i 0,580 °C per a les llets de cabra i ovella. Les variacions depenen de l'estació (és menor durant l'hivern) i els continguts de sals en l'alimentació. Ja que les temperatures de congelació són característiques, dins d'un marge de valors molt estret, si s'afegeix aigua, es dilueix la llet, la concentració de soluts disminueix i la temperatura de congelació augmenta segons l'equació de Raoult, amb la qual cosa pot ser detectada l'adulteració mitjançant mesures del descens crioscòpic.

Response: detectar adulteracions de la llet


Instruction: Quina imatge hi ha a l'absis esquerre?

Context: A l'absis esquerre hi ha la imatge romànica del segle xii de la Mare de Déu del Bosc. Prové de l'antiga ermita de Sant Adjutori. Venerada durant segles a la comarca i pels hortolans de Barcelona. Al mur hi ha l'antiga sepultura de Ferran Folch de Cardona i d'Anglesola (1571), almirall de Nàpols, duc de Somma i comte d'Obieto i Palamós. Després va ser traslladat, pel seu fill i successor, amb tota solemnitat i pompa amb la seva dona a l'insigne Panteó del Monestir de Bellpuig, on jeia el seu pare.

Response: de la Mare de Déu del Bosc


Instruction: Quina qualificació va rebre la pel·lícula de la MPAA?

Context: Com a part de la celebració dels 20 anys el 1997, L'Imperi contraataca juntament amb Una nova esperança i El retorn del jedi van ser digitalment remasteritzats i posats a la venda en el pac The Star Wars Trilogy: Special Edition. Lucas va aprofitar l'ocasió per realitzar un seguit de canvis menors en la triologia. Entre aquests canvis s'inclouen la visió del cos sencer del wampa que ataca Luke a Hoth, la creació d'una trajectòria de vol del Falcó Mil·lenari més complexa quan s'apropa a la ciutat dels núvols i les substitucions de certs diàlegs. Una petita seqüència del retorn de Vader al superdestructor després del duel amb Luke va ser afegida, va ser creada a partir d'angles alternats d'escenes de El retorn del jedi. La majoria dels canvis van ser petits i estètics; malgrat tot, certs fans van considerar que aquesta remasterització era un deteriorament de la pel·lícula. La pel·lícula es va tornar a presentar també a la MPAA per a la qualificació, i va ser novament qualificat com PG.

Response: PG


Instruction: Quina nau és el doble d'ampla que les laterals?

Context: Es tracta d'un edifici de tres naus: la central és el doble d'ampla que les laterals i està coberta per un sostre pla de teginat de fusta realitzat al segle xvii, mentre que les naus laterals estan cobertes per voltes i estan delimitades per dotze columnes. Aquestes tenen capitells tallats amb fulles d'acant i alts cimacis o àbacs per augmentar la superfície on es recolza l'arquitrau, de forma piramidal i decorat amb una creu gravada a la part que dóna a la nau central del temple. Tots aquests elements són de marbre procedent de l'illa de Proconnesos, a la vora de Propòntida. En algunes columnes i capitells es troben inscrites marques amb lletres gregues que corresponen als tallers on es van fer; aquestes mateixes marques també es troben en esglésies de Constantinoble i d'Efes.

Response: la central


Instruction: Quina va ser la intensitat màxima dels moviments?

Context: A Llorca es van generar forts moviments de terra amb una intensitat màxima de VII a l'escala de Mercalli ("molt fort") i a la rodalia es va arribar al nivell V ("moderadament fort"). A ciutats com Alacant també es va poder notar el tremolor amb una intensitat de III ("feble"). En total, el sisme va produir una energia superficial (Me) equivalent a més de 200 tones de TNT o, aproximadament, a 8,4×1011 joules.

Response: VII a l'escala de Mercalli


Instruction: A quina formació política s'adscriu Diana Riba?

Context: L'eurodiputada d'ERC, Diana Riba, ha enviat a la Comissió Europea i al Consell Europeu una pregunta amb resposta escrita en relació a les informacions revelades pel diari Público sobre els atemptats del 17-A. Després d'esmentar els fets publicats pel diari, Riba constata al seu escrit que el CNI no va comunicar la informació de què disposava ni als Mossos d'Esquadra ni a l'Ertzaintza, malgrat que tots dos cossos policíacs tenen competències en matèria antiterrorista. L'eurodiputada ha expressat en una piulada a Twitter la seva 'preocupació' i ha dit que calen 'moltes explicacions'. Per això demana a les institucions europees si el Consell emplaçarà el govern espanyol a clarificar els fets; què farà per garantir la bona cooperació policial i el flux d'informació entre els estats membres i també entre els diferents cossos policials d'un mateix estat; i si es demanarà a Madrid que els Mossos d'Esquadra puguin accedir a l'Interpol, l'Europol i Sirene. Avui, hem traslladat a la Comissió i al Consell de la UE la nostra preocupació per les informacions que @publico_es ha tret a la llum sobre els atemptats del #17A. Calen moltes explicacions perquè la democràcia és, també, transparència.

Response: ERC


Instruction: Quina va ser la força més votada a València?

Context: Compromís i el PSPV han tancat finalment un acord per a governar plegats l'Ajuntament de València,que inclou dues vice-batllies, la de Sandra Gómez (PSPV), cap de llista dels socialistes, i Sergi Campillo (Compromís), i nou àrees de govern, amb majoria de Compromís. Joan Ribó va ser reelegit batlle el 15 de juny amb els vots dels deu regidors de Compromís –per primera vegada la força més votada a la ciutat– i els set del PSPV-PSOE, que va renunciar a presentar cap candidatura, la qual va donar la majoria absoluta (17 de 33 regidors) al bloc d'esquerres enfront del de dretes. Malgrat aquesta entesa, han calgut gairebé set setmanes, des de les eleccions, per a pactar l'estructura del nou govern de coalició, en el qual, a diferència de la passada legislatura, ja no hi ha Podem, que es va quedar sense representació.

Response: Compromís


Instruction: Quina òpera no havia estudiat Rimski-Kórsakov?

Context: La utilització dels leitmotiv no s'ha de considerar una influència de Wagner —que Rimski-Kórsakov en aquella època coneixia molt poc. Però tot i que Rimski-Kórsakov no havia vist o estudiat L'anell del Nibelung quan va treballar en aquesta òpera, estava familiaritzat amb les primeres obres de Wagner i els seus escrits teòrics. Mentre que per a Wagner són la trama sobre la qual es forma el teixit orquestral, en l'escriptura de Rimski-Kórsakov els leitmotiv s'empren sobretot en les veus i de vegades són parts d'un tema més o menys llarg; com la melodia principal de La donzella de neu i el tema del tsar Berundei. De vegades els seus leitmotiv són realment motius rítmics-melòdics; altres no són més que successions d'acords.

Response: L'anell del Nibelung


Instruction: En quina malaltia han trobat questes barres?

Context: Altres estructures subnuclears apareixen com a part de processos patològics anormals. Per exemple, s'ha observat la presència de petites barres intranuclears en alguns casos de miopatia nemalínica. Aquest trastorn sol ser el resultat de mutacions en l'actina, i les barres en si es componen d'actina mutant, a més d'altres proteïnes citoesquelètiques.

Response: miopatia nemalínica


Instruction: Quina línia es va incorporar a la línia II?

Context: El projecte inicial també preveia una estació entre Sant Pau | Dos de Maig i Sagrada Família que no va arribar a inaugurar-se. Aquesta, anomenada Gaudí, va ser construïda segons les previsions inicials però a l'incorporar-se la línia II a la V, l'estació de Sagrada Família quedava massa a prop. Tot i quedar en desús, és una de les millors conservades de les estacions fantasma, l'Ajuntament de Barcelona l'ha utilitzat per fer estudis estadístics de pas de trens de l'actual L5, i també s'hi han gravat anuncis.

Response: V


Instruction: Quina mida tenen les incisions o punts?

Context: Amb l'ajuda de la llum rasant es poden observar moltes incisions realitzades durant les tasques de preparació sobre l'intonaco i fins i tot sobre el morter base per tal de servir de guia al pintor, la qual cosa denota en alguns casos que no va estar suficientment resolt el dibuix preparatori. Es tracta d'incisions fetes amb punta metàl·lica i amb compàs, alguns són tan sols petites ratlletes o creus realitzades a mà alçada que servien per marcar per on passaria la linyola o són simples ajuts per a línies secundàries. Són incisions o punts d'un a tres mil·límetres que es poden trobar com a punts de referència d'escenaris arquitectònics o figures geomètriques seriades.

Response: d'un a tres mil·límetres


Instruction: En quina data Jaume I va desplegar les seves tropes a la badia de Santa Ponça?

Context: El segon plafó correspon a la descripció de la «Batalla de Porto Pi». L'11 de setembre de 1229 Jaume I va desplegar les seves tropes a la badia de Santa Ponça. El mateix dia tengué lloc la batalla de Portopí decisiva amb el musulmans, que el plafó mostra sobre un fons decorat amb muntanyes i arbres de copa rodona, en una d'aquestes muntanyes s'observa un grup de musulmans amb penons i escuts, la part principal és la que es mostra la lluita —on va trobar la mort— de Guillem II de Montcada i de Bearn, el qual cavalca sobre el seu cavall brandant l'espasa i l'escut on apareixen les armes del seu llinatge, els bessants dels Montcada i els bous de Bearn, que també es troben representats a les gualdrapes del cavall; Guillem és seguit per un cavaller no identificat mentre s'encara a la tropa sarraïna, seguint aquesta escena els textos dels relats de la Crònica de Bernat Desclot.

Response: 11 de setembre de 1229


Instruction: A quina església el van traslladar?

Context: Fins al 1970, a l'altar major hi havia un retaule gòtic purament arquitectònic, de fusta daurada amb una estructura de fornícules superposades formant arcs i traceries, sense cap altra decoració escultòrica. Data del final del segle xiv i és un dels rars exemples conservats d'aquest tipus de retaule. El segle xvi es va alçar sobre un sòcol renaixentista. A la fornícula central hi havia una creu de talla de 1746. Va ser substituït per adaptar el presbiteri a la litúrgia postconciliar i traslladat a la propera església de Sant Jaume de Barcelona, on avui es troba com a altar major d'aquesta parròquia.

Response: Sant Jaume


Instruction: Quina forma tenen les urpes del porc formiguer?

Context: Com els óssos formiguers i els pangolins, el porc formiguer ha desenvolupat adaptacions notables al seu estil d'alimentació. Ataca directament nius de formigues i tèrmits, amb una llengua molt llarga i unes dents especialment modificades. L'aspecte del porc formiguer sembla combinar orelles de conill, un musell de porc i una cua de cangur. Utilitza les seves grans urpes en forma de pala per excavar caus on refugiar-se, que després són utilitzats per una multitud d'animals una vegada el porc formiguer els ha abandonat.

Response: de pala


Instruction: En quina obra Mary Beard mostra el tracte rebut per les dones d'ençà de la Grècia clàssica?

Context: La Universitat Oberta de Catalunya (UOC) investirà el 30 d'octubre a la historiadora feminista anglesa i catedràtica d'Estudis Clàssics de la Universitat de Cambridge Mary Beard com a doctora honoris causa en reconeixement a la seva trajectòria professional. Considerada una de les principals especialistes en la història de l'antiga Roma, serà investida en un acte al Saló de Cent de l'Ajuntament de Barcelona, amb la presència de la batllessa, Ada Colau. Feminista compromesa, és autora de 'La veu i el poder de les dones', una obra que mostra com la història ha tractat a les dones i els personatges femenins poderosos d'ençà de la Grècia clàssica. És autora de més d'una quinzena d'obres sobre temàtica clàssica, entre les quals destaquen 'Pompeia', 'SPQR: una història de l'antiga Roma' i 'El triomf romà', entre d'altres.

Response: 'La veu i el poder de les dones'


Instruction: Quina funció representen els coloms en els casc de les embarcacions de vela?

Context: De tots els animals, però, els que estan més representats en els frescs d'Akrotiri són els ocells, principalment, els ocells aquàtics com els ànecs. En els frescs, es poden reconèixer fàcilment una espècie d'ànecs egipcis mentre que la resta sembla que són una representació lliure per part de l'artista. També s'hi han trobat de manera recurrent, especialment en paisatges de primavera, orenetes, les quals també han servit per a adornar ceràmica. El que cal destacar més, però, és la funció dels coloms a Akrotiri. Diversos coloms adornen alguns vaixells, en particular, el casc de les embarcacions de vela, i es pensa que aquesta figura simbolitzava la funció de missatger d'aquest vaixell.

Response: la funció de missatger


Instruction: Quina era la pel·lícula que va dirigir Mireia Ros?

Context: Més endavant, el 1997, la directora de cinema Mireia Ros va rodar una pel·lícula dramàtica basada en el seu personatge, La Moños (1997). Aquest film, protagonitzat per Julieta Serrano i el cantant de Sau Carles Sabater, va rebre una nominació al Festival de Chicago de 1997 i una altra als premis Goya de 1998, totes dues com a millor director novell. Prenia com a tòpic la mater dolorosa del franquisme, en què Dolors Bonella va traçar una defensa psicològica i es va refugiar en una nova identitat en comptes de suïcidar-se. Posteriorment, entrat el segle xxi, es va recuperar de nou la seva figura per a l'obra de teatre musical La Monyos. El musical (2014), encarnada al Teatre del Raval per Itziar González i dirigida per Empar López.

Response: La Moños


Instruction: Quina flor adorna les espigues de blat de la part dreta?

Context: En el centre de l'emblema es troba una silueta en verd de Bielorússia, sobreimposada sobre els raigs d'un sol daurat. Aquest sol està parcialment cobert per un globus terraqüi amb la massa continental (una part d'Euràsia) en lila i l'oceà en color blau. Els dos costats de l'emblema estan guarnits per espigues de blat amb flors superposades; uns trèvols adornen les de la part esquerra, mentre que el lli adorna les de la part dreta. Envoltant les espigues es troba una cinta de color verd i vermell –els colors de la bandera de Bielorússia–; a la part inferior de l'emblema un doblec té escrit en or el nom en bielorús del país, Рэспублiка Беларусь (República de Bielorússia). A la part superior de l'emblema, finalment, hi ha una estrella roja de cinc puntes.

Response: el lli


Instruction: Quant pesen les cries del rorqual blau en néixer?

Context: La llengua d'un rorqual blau pesa unes 2,7 tones i, quan s'obre del tot, la boca és capaç d'agafar fins a 90 tones d'aliments i aigua. Tot i la mida de la boca, les dimensions de la gola són tan reduïdes que un rorqual blau no es pot empassar un objecte més gran que una pilota de platja. El cor pesa 600 kg i és el més gran de qualsevol animal. L'aorta d'un rorqual blau té un diàmetre d'uns 23 cm. Durant els primers set mesos de vida, una cria de rorqual blau beu, aproximadament, 400 litres de llet al dia. Les cries guanyen pes ràpidament, fins a 90 kg al dia. En néixer, els rorquals blaus ja pesen 2.700 kg, el mateix que un hipopòtam adult.

Response: 2.700 kg


Instruction: Quant va durar el pontificat de Sixt I?

Context: Els historiadors coincideixen que el pontificat de Sixt I va durar deu anys. Segons el Catàleg Liberià de la Cronografia del 354, Sixt va exercir el càrrec de bisbe durant 10 anys, 3 mesos i 21 dies durant el regnat d'Adrià, concretament des del consulat de Niger i d'Apronià, que correspon a l'any 117, al de Verus i d'Ambibulus, el 126. La data de finalització és compartida amb el Liber Pontificalis però n'omet la d'inici. Eusebi de Cesarea difereix en dates en dues obres seves: en el seu Cronicó diu que va ser bisbe des del 114 al 124, mentre que en la seva Història de l'Església diu que ho fou del 114 al 128. El catàleg de papes de la Santa Seu, l'Annuario Pontificio indica que Sixt va exercir el seu pontificat entre els anys 115 i 125. Malgrat aquesta disparitat d'opinions, el context històric en què se situa Sixt I és el que s'ha anomenat en la història eclesiàstica com l'era post-apostòlica (100-140), que va des de la mort de l'apòstol Joan al regnat de Constantí el Gran. Tampoc hi ha unanimitat sobre aquesta divisió, ja que Schaff considera que l'era apostòlica i l'era post-apostòlica no presenten grans diferències.

Response: deu anys


Instruction: Quant pesa el botafumeiro?

Context: El botafumeiro és un immens encenser de llautó banyat en argent, que pesa 62 kg. buit i mesura 1,60 m d'alçada. El botafumeiro anterior pesava 60 kg, però el 2006 es va afegir un bany d'argent que ha augmentat la seva massa fins al pes actual de 62 kg. La corda que ho suspèn, lligada al creuer de la catedral, és ara d'un material sintètic, que mesura 65 metres, és de 5 cm de diàmetre i pesa 90 kg. Anteriorment les cordes estaven fetes de cànem o espart. El botafumeiro s'omple primer amb uns 40 kg. de carbó i encens, que supera  els 100 kg. al principi dels seus moviments. Després es lliga amb forts nusos a una llarga corda que va al sostre de l'edifici, al creuer, i es desplaça mitjançant un mecanisme de politges per la nau de l'església. Per aconseguir-ho, un grup de vuit homes, anomenats tiraboleiros, empenyen primer per posar-ho en moviment, i després tiren d'un cap de la corda, per anar aconseguint velocitat. El moviment del botafumeiro pot arribar a 68 km/h en el seu desplaçament pel creuer de la catedral, des de la porta de l'Azabachería a la porta de les Platerías, descrivint un arc de 65 metres i una altura màxima de 21 metres (un angle de 82°). Per arribar a aquesta altura màxima es necessiten 17 recorreguts complets.  La tradició diu que l'ús del botafumeiro o encenser a la catedral de Santiago va començar al segle xi, i va ser pensat per perfumar el temple i treure la mala olor que deixaven els pelegrins, cansats, bruts i molts d'ells malalts. L'any 1200 es va modificar el sistema inicial de politges per un sistema de rodolaments que permetia el desplaçament lateral, amb el qual el botafumeiro podia recórrer uns 150 cm, que era la distància que permetia la corda. El rei Lluís XI de França el 1400 va donar a la catedral una suma de diners per reemplaçar l'encenser medieval, que no va tenir lloc fins al 1554. El mecanisme del rodolament actual del botafumeiro es va instal·lar el 1604. El nou botafumeiro va ser realitzat completament en argent, robant-ho les tropes de Napoleó a l'abril del 1809. Reemplaçat per l'actual que va ser creat per l'orfebre José Losada el 1851. Una prova de la importància simbòlica del botafumeiro és el disseny de les monedes de 5 pessetes amb un gravat de l'encenser compostel·là, l'any 1993.

Response: 62 kg. buit


Instruction: Cada quant variaven les pulsacions de l'estrella?

Context: La primera ZZ Ceti trobada va ser HL Tau 76 l'any 1968, descoberta per l'astrònom nord-americà Arlo O. Landolt. Landolt va observar que les pulsacions de l'estrella variaven en un període d'aproximadament 12,5 minuts. El 1970 es va descobrir Ross 548, una altra ZZ Ceti amb el mateix tipus de variabilitat que HL Tau 76. El 1972, l'estrella va obtenir oficialment la designació de ZZ Ceti.

Response: en un període d'aproximadament 12,5 minuts


Instruction: Quant pagarà la UE per cada refugiat que els països acullin voluntàriament?

Context: Brussel·les proposa de pagar sis mil euros als estats membre per cada refugiat o migrant provinent d'un centre de desembarcament establert a la Unió Europea que acullin voluntàriament al seu territori. La Comissió Europea ha informat que proporcionarà 'suport financer' als estats membres que acceptin refugiats o immigrants desembarcats a les costes de la UE. Es compromet a pagar 6.000 euros per cada persona reubicada als països europeus que voluntàriament acceptin demandants d'asil que arribin en un futur. Ha detallat que en els centres de desembarcament, hi aniran els qui desembarquin a la Unió Europea i serviran per a 'distingir entre els qui que necessiten protecció internacional i els immigrants irregulars'. Brussel·les també s'ofereix a finançar 'la infrastructura i els costs operacionals' dels centres de persones salvades a la Mediterrània. Els ambaixadors d'estats membre de la UE discutiran demà la proposta de la Comissió sobre els centres controlats dins de la UE i 'les plataformes de desembarcament' de fora d'Europa.

Response: sis mil euros


Instruction: Quant pesa un exemplar d'Spilocuscus?

Context: Les espècies de Spilocuscus tenen una mida relativament gran en comparació amb els altres cuscussos. La seva llargada corporal és de 338-640 mm, la cua fa 315-590 mm i el pes dels animals varia entre dos i set quilograms. Sembla que S. wilsoni és l'espècie més petita, però no es pot determinar amb certesa perquè els únics espècimens ben conservats d'aquesta espècie són d'individus immadurs. D'altra banda, el cuscús roig-i-negre és l'espècie més grossa, no només de Spilocuscus, sinó de tots els falangèrids. A diferència d'altres espècies properes, els Spilocuscus presenten dimorfisme sexual tant en les dimensions (les femelles solen ser més grosses que els mascles) com en la coloració (cada sexe té un color diferent, sent S. papuensis el que presenta menys diferències i S. rufoniger i S. kraemeri els que en presenten més). Mentre van creixent, les cries van patint una sèrie de canvis de coloració.

Response: entre dos i set quilograms


Instruction: Quant valia el primer número de la revista A.C.?

Context: Poc després de la fundació del grup, el 24 de maig de 1931, es van reunir els delegats dels tres grups del GATEPAC: Fernando García Mercadal (centre), José Manuel Aizpurúa (nord) i Josep Lluís Sert (est). A la reunió es va acordar la gestió col·legial de la revista A.C. Documentos de Actividad Contemporánea, la participació grupal en els concursos nacionals, les quotes econòmiques de participació en el CIRPAC i la producció d'exposicions, conferències i seminaris. També es va discutir sobre les sigles i el grup català va decidir mantenir el nom GATCPAC, que ja tenien retolat a la seva botiga. Al maig de 1931 va sortir el primer número de la revista A.C., pel preu de 2,50 pessetes.

Response: 2,50 pessetes


Instruction: Quant demana que es rebaixin les taxes la ILP?

Context: La Iniciativa Legislativa Popular (ILP) ,que demana una rebaixa efectiva del 30% de les taxes universitàries a Catalunya, ha recollit en les primeres tres setmanes unes 20.000 signatures. En roda de premsa, la portaveu de la ILP, Aida Sanuy, ha afirmat que, si mantenen el ritme de recollida de signatures, 'en poques setmanes' aconseguiran les 50.000 necessàries perquè la iniciativa prosperi i arribi al Parlament. Ha explicat que van organitzar una recollida simultània de signatures a les universitats catalanes en la qual van obtenir 12.000 signatures i ha destacat que la ILP està tenint una molt bona acceptació als campus universitaris. Considera que això és una mostra de la legitimitat i el suport que té la iniciativa i que és una proposta transversal i majoritària en la societat catalana. Sanuy ha assegurat que aquesta ILP pretén posar damunt de la taula el debat sobre quin model universitari necessita Catalunya: un que respongui les demandes del mercat o un que es dediqui a estendre el coneixement i el desenvolupament personal. Entitats adherides Sanuy també ha anunciat que hi ha més de trenta entitats adherides a la ILP, entre les quals es troben els sindicats CCOO, UGT i la Intersindical-CSC; organitzacions estudiantils com el Sindicat d'Estudiants dels Països Catalans (SEPC) i l'Associació d'Estudiants Progressistes (AEP); la Plataforma d'Afectats per la Hipoteca (PAH), i Arran, entre d'altres.

Response: 30%


Instruction: Quant va descobrir William Lassell Tritó?

Context: Neptú té 14 satèl·lits naturals coneguts. El més gran, de bon tros, el que comprèn més del 99,5% de la massa orbitant Neptú i és prou massiu per ser esferoïdal és Tritó, descobert per William Lassell només 17 dies després del descobriment del mateix Neptú. Contràriament a la resta de satèl·lits naturals principals del sistema solar, Tritó té una òrbita retrògrada, cosa que indica que va ser capturat i no format al mateix lloc. Probablement abans era un planeta nan del cinturó de Kuiper. Està prou a prop de Neptú per a tenir rotació síncrona, i, d'aquí a uns 3.600 milions d'anys serà desintegrat, ja que passarà el límit de Roche. El 1989, Tritó va esdevenir l'objecte més fred mai observat al sistema solar, amb temperatures estimades de -235 °C.

Response: només 17 dies després del descobriment del mateix Neptú


Instruction: Quant va costar comprar el claustre del Convent de Sant Francesc?

Context: Comença a l'octubre de 1904 amb l'encàrrec d'un projecte de l'Orfeó Català a l'arquitecte Lluís Domènech i Montaner per construir un edifici destinat a ubicar la seva seu social. Aquest projecte, encarregat per l'aleshores president de l'entitat en Joaquim Cabot, i el seu pressupost corresponent, havia estat aprovat per l'assemblea el 31 de maig de 1904. Abans d'acabar l'any es realitzà la compra del claustre del convent de Sant Francesc, amb una superfície de 1.350,75 m² i a un preu final de 240 322,60 pessetes, amb la intenció de destinar aquest espai a la construcció de l'edifici. L'any següent, concretament el 23 d'abril de 1905, es realitzà l'acte de col·locació de la primera pedra de les obres, finançades amb un emprèstit de 600 000 pessetes en obligacions amortitzables, al portador, en dues sèries de 500 i 1000 pessetes, a l'interès anual del 4%.

Response: 240 322,60 pessetes


Instruction: Quant dura cada cant de les iubartes?

Context: Els misticets són capaços d'emetre sons de baixa freqüència que es poden sentir a distàncies considerables. Les iubartes emeten sons de freqüència variable, que formen autèntics «cants». Cada cant dura entre set i trenta minuts i després és repetit. No hi ha pausa entre un cant i el següent, de manera que les iubartes poden continuar cantant durant hores. Cada cant està constituït per una sèrie de temes, sintagmes i sub-sintagmes (vegeu frase (música)) i hi ha diferències entre els cants de les iubertes que viuen a l'Atlàntic nord, les del Pacífic nord i les de l'hemisferi sud. Els cants de les iubartes tenen un paper important en la reproducció; s'ha demostrat que només canten els mascles adults (de manera similar al que passa en els ocells), que comuniquen mitjançant els cants la seva disponibilitat per aparellar-se en les femelles i la seva posició. A part de les iubartes, també poden cantar altres misticets, però amb cants molt més senzills. La balena de Groenlàndia emet cants compostos de pocs sons que es repeteixen diverses vegades.

Response: entre set i trenta minuts


Instruction: Quant va aparèixer a Europa la pesta negra?

Context: D'una banda, les grans plagues que van assolar i van protagonitzar el final de l'Edat Mitjana. Durant el segle xiv fa la seva aparició a Europa la pesta negra, causa de la mort, per si sola, d'uns 20 o 25 milions d'europeus. De l'altra, els segles XV (el Quattrocento) i XVI (el Cinquecento) van tenir en Itàlia l'origen d'unes filosofies de la ciència i de la societat basades en la tradició romana de l'humanisme. El sorgiment d'universitats a Itàlia a l'empara de les noves classes mercantils va suposar el motor intel·lectual del qual es va derivar el progrés científic que va caracteritzar aquest període. Aquesta "nova era" va recalar amb especial intensitat en les ciències naturals i la medicina, sota el principi general del "revisionisme crític". L'univers començava a contemplar sota una òptica mecanicista.

Response: Durant el segle xiv


Instruction: Quant de temps es pot allargar l'informe sobre la decisió de suspensió de Ponsatí?

Context: El Parlament Europeu ha anunciat oficialment l'arribada del suplicatori del Tribunal Suprem espanyol per a suspendre la immunitat de l'eurodiputada de JxCat Clara Ponsatí. Segons que ha dit al ple la vice-presidenta de la cambra Nicole Beer, la institució començarà a tramitar la sol·licitud, que ara ha de passar pel comitè d'afers jurídics, com ja es va fer en el cas de la del president Carles Puigdemont i el conseller Toni Comín. Aquest comitè haurà d'elegir un ponent per a fer l'informe sobre si s'aixeca la protecció a Ponsatí o no, un procés que pot durar mesos i que acaba amb una votació al plenari. Ponsatí s'ha estrenat aquesta setmana en el seu primer ple com a eurodiputada a Estrasburg. La petició va arribar al Parlament Europeu dilluns a la tarda, poques hores després d'haver-la enviada el president del Tribunal Suprem, Carlos Lesmes. Entre la documentació presentada pel Suprem, s'adjunta la sentència del judici de l'1-O, la interlocutòria de processament de Ponsatí i les ordres de detenció contra l'ex-consellera.

Response: mesos


Instruction: Quant mesurava originalment el mitjó dissenyat per Tàpies?

Context: Als anys 1990 rebé una sèrie d'encàrrecs institucionals: el 1991 realitzà Les quatre cròniques, a la Sala Tarradellas del Palau de la Generalitat de Catalunya. El 1992 s'encarregà de la decoració mural dels pavellons de Catalunya i del Comitè Olímpic Internacional per l'Exposició Universal de Sevilla. Aquell mateix any se suscità una forta polèmica pel projecte encarregat per l'Ajuntament de Barcelona per decorar la Sala Oval del Palau Nacional de Montjuïc, seu del MNAC. Tàpies projectà una escultura en forma de mitjó, de 18 metres d'altura; segons ell, la seva significació era la d'"un humil mitjó a l'interior del qual es proposa la meditació i amb el qual vull representar la importància en l'ordre còsmic de les coses petites". Malgrat tot, a causa del rebuig popular al projecte i a l'oposició de la Generalitat de Catalunya, l'obra finalment no es dugué a terme. Tot i així, anys més tard l'artista reprengué el projecte i construí la seva obra a la terrassa de la Fundació Antoni Tàpies, com a principal obra representativa de la Fundació després de la seva reobertura el 2010, després de dos anys de reforma del museu. Malgrat tot, no es construí el projecte original de 18 metres, sinó una versió reduïda de 2,75 metres.

Response: 18 metres


Instruction: Quant de temps es calcula que fa que es va extingir el llop marsupial?

Context: És probable que el llop marsupial s'extingís al continent australià fa aproximadament dos mil anys (potser més aviat a Nova Guinea) per culpa de la competició per part dels humans aborígens i els dingos. Tanmateix, hi ha dubtes sobre l'impacte dels dingos, car les dues espècies no haurien competit directament. El dingo és principalment un depredador diürn, mentre que es creu que el llop marsupial caçava majoritàriament de nit. A més, el llop marsupial era més robust, cosa que li hauria donat un avantatge en combats entre espècies.

Response: aproximadament dos mil anys


Instruction: A quant va arribar la demanda d'electricitat a la Xina el 2011?

Context: Es va preveure que la presa proporcionaria el 10% de l'energia de la Xina. Això no obstant, la demanda d'electricitat s'ha incrementat amb més rapidesa del que es va projectar. Fins i tot plenament operatiu, de mitjana, va donar suport només prop de l'1,7% de la demanda d'electricitat a la Xina l'any de 2011, quan la demanda d'electricitat del país va arribar a 4692,8 TWh.

Response: 4692,8 TWh


Instruction: Cada quant canviarà de portaveu aquest grup?

Context: Les formacions que van conformar el grup parlamentari de l'Esquerra Confederal, han repetit la fórmula al senat espanyol i s'ha registrat novament com a grup en aquesta legislatura. Concretament són els senadors de designació parlamentària de Més per Mallorca, Compromís, Catalunya en Comú Podem, Endavant Andalusia, Més Madrid i Geroa Bai, amb el suport de quatre senadors del PSOE. El representant de Geroa Bai, Koldo Martínez, serà el primer portaveu del grup, càrrec que anirà rotant cada dos mesos. Per la seva part, el primer portaveu adjunt serà Eduardo Fernández, de Més Madrid. La resta de membres són Carles Mulet (Compromís), Vicenç Vidal (Més per Mallorca), Sara Vilà (Catalunya en Comú Podem) i Pilar González (Endavant Andalusia). Els senadors del PSOE que s'han inscrit tornaran al seu grup parlamentari quan la mesa doni el vistiplau i el grup hagi quedat constituït.

Response: cada dos mesos


Instruction: Quant mesura la frontera entre la República d'Irlanda i Irlanda del Nord?

Context: Aquesta setmana, la primera ministra britànica, Theresa May, assegurava que havien quedat establerts pràcticament tots (un 95%) els acords i protocols sobre la sortida del Regne Unit de la Unió Europea. En total,168 articles negociats que tracten qüestions clau com el dret de residència dels europeus, la coordinació en seguretat, la base militar britànica a Xipre i un protocol específic sobre Gibraltar. Però encara hi ha un impediment, la frontera de 500 quilòmetres entre la República d'Irlanda i Irlanda del Nord, l'única separació terrestre entre la Unió Europea i el Regne Unit. La manca d'acord en aquesta qüestió pot impedir un acord total. I l'aplicació d'un Brexit dur faria que cap de les qüestions ja resoltes entressin en vigor i també implicaria la sortida automàtica de prop de 750 acords internacionals dels quals forma part el Regne Unit pel fet de ser membre de la Unió Europea. La possibilitat de tornar als controls duaners, en una frontera que travessen cada dia 30.000 persones, a banda del transport de mercaderies, ha revifat reivindicacions que fins fa poc semblaven molt lluny, com ara la unificació de l'illa.

Response: 500 quilòmetres


Instruction: Quant volen fer pagar a Boye d'indemnització?

Context: L'advocat Gonzalo Boye ha presentat un recurs de súplica a l'Audiència espanyola contra l'embargament dels seus comptes, al qual ha tingut accés VilaWeb. Hi qüestiona la independència i imparcialitat del tribunal, especialment de la presidenta, Concepción Espejel, i l'insta a presentar dues qüestions pre-judicials al Tribunal de Luxemburg. A la primera, qüestiona l'aparença d'imparcialitat del tribunal pel fet que Espejel el presideixi havent estat designada pel CGPJ. A la segona, pregunta si és compatible amb el dret europeu el fet d'alterar la composició del tribunal incorporant-hi dos jutges que no tenen garantida la plaça sense un informe favorable de la presidenta de la sala. A Boye volen fer-li pagar 1,2 milions d'euros d'indemnització per responsabilitat civil a l'empresari Emiliano Revilla, arran del segrest per ETA el 1986. Revilla va admetre durant el judici que no havia vist mai Boye, que fou condemnat a catorze anys de presó.

Response: 1,2 milions d'euros


Instruction: Quant de temps va romandre l'enregistrament custodiat a la Biblioteca com una pel·lícula de 16 mm?

Context: La pel·lícula es va donar per perduda durant molts anys fins que el 1968 Michael Pointer, un historiador de les pel·lícules de Sherlock Holmes, va identificar una còpia en paper a l'arxiu de la Biblioteca del Congrés dels Estats Units. Com que, fins al 1912, les pel·lícules no quedaven emparades per les lleis de drets d'autor, els estudis enviaven les còpies en paper a la Biblioteca del Congrés per poder enregistrar les seves obres. Aquestes còpies es fabricaven fent servir paper d'alta sensibilitat de la mateixa amplada i longitud que la mateixa pel·lícula; d'aquesta manera, es creava una col·lecció d'imatges fixes, un mètode emprat tant per l'Edison Company com per la Biograph. L'enregistrament va romandre durant anys custodiat a la Biblioteca com una pel·lícula de 16 mm.

Response: anys


Instruction: De quant és la línia d'ajudes?

Context: La Generalitat Valenciana crearà una línia de 800.000 euros destinada a les empreses perquè implantin mesures tècniques que permetin el teletreball, i subvencionarà a aquelles empreses que puguin veure afectada la seva producció industrial pel coronavirus 2019. Aquestes són algunes de les mesures econòmiques per a fer front a la crisi provocada pel coronavirus al País Valencià avançades pel president de la Generalitat, Ximo Puig, a les Corts, on ha comparegut per a informar de les accions s'estan duent a terme. Puig ha anunciat també que s'aplicarà el fraccionament, ajornament o, si escau, la bonificació del pagament dels impostos gestionats per l'Agència Tributària per a facilitar el seu abonament a les empreses, professionals i famílies en dificultats per aquesta emergència. També s'aplicarà l'exempció en el tram autonòmic de l'IRPF i se sol·licitarà per al tram estatal de les subvencions concedides per la Generalitat i el govern espanyol amb motiu del coronavirus, atorgant-los el mateix tractament que rep la prestació per maternitat. El Consell demanarà al govern espanyol d'augmentar la capacitat d'endeutament de la Generalitat per a poder disposar de fons addicionals amb els quals impulsar mesures de rellançament de l'economia i de reforç dels serveis públics fonamentals. En aquest sentit, sol·licitarà que no es tingui en compte, en el sostre de despesa, l'increment de la despesa sociosanitari vinculat al coronavirus.

Response: 800.000 euros


Instruction: A quant pot ascendir la grandària d'un gegant vermell?

Context: En algun moment en el futur, IK Pegasi A consumirà l'hidrogen del seu nucli i començarà a evolucionar lluny de la seqüència principal, fins a formar un gegant vermell. La grandària d'un gegant vermell pot ascendir a dimensions importants, estenent fins a unes cent vegades el seu radi previ (o més). Una vegada IK Pegasi A s'hagi expandit el seu diàmetre sobrepassarà el Lòbul de Roche de la seva companya, formant-se un disc d'acreció gasós al voltant de la nana blanca. Aquest gas, compost principalment d'hidrogen i heli, anirà a parar a la superfície de la seva companya. Aquest trasllat massiu de matèria entre les estrelles ocasionarà també la reducció de la seva òrbita mútua.

Response: a dimensions importants


Instruction: Quant de temps requereix elaborar un nou pressupost segons Aragonès?

Context: El vice-president del govern i conseller d'Economia, Pere Aragonès, creu que fer un nou pressupost partint de zero per a encarar la crisi del coronavirus no és la solució perquè caldria dedicar-hi sis mesos. 'No podem esperar sis mesos a fer el pressupost, potser llavors serien previsions desfasades. És millor gestionar la situació amb el pressupost del 2020 que eleva el sostre de despesa de 3.000 milions d'euros que no amb el del 2017 prorrogat. Necessitem instruments ara mateix', ha defensat en una entrevista a Catalunya Ràdio. Segons Aragonès, una vegada aprovats els comptes es poden fer les modificacions que calgui perquè la llei ho permet. A parer seu les mesures econòmiques del govern espanyol són un pas però insuficient per a afrontar la situació.

Response: sis mesos


Instruction: Quant poden durar els viatges en vaixell de vela per l'oceà?

Context: Hi ha molts tipus diferents de vaixells de vela, però tots comparteixen diversos punts bàsics. Deixant de banda els vaixells de rotor, que utilitzen l'efecte Magnus, tots els vaixells de vela tenen un buc, aparell i com a mínim un pal que sosté les veles que utilitzen el vent per impulsar la nau. Els viatges per l'oceà en vaixell de vela poden durar molts mesos, i un perill habitual és que el vaixell quedi encalmat a causa de la manca de vent, o que sigui desviat del seu rumb per grans tempestes o vents que no li permeten avançar en la direcció desitjada. Una gran tempesta pot provocar un naufragi i la pèrdua de tots els homes a bord. Els vaixells de vela només poden dur una determinada quantitat de provisions a la bodega, de manera que han de planificar els viatges llargs amb cura per incloure provisions suficients, incloent-hi aigua dolça.

Response: molts mesos


Instruction: Quan va finalitzar el període per fer donatius?

Context: L'edició 2017 de La Marató de TV3 i Catalunya Ràdio, dedicada a les malalties infeccioses, ha tancat definitivament el marcador amb 9.758.075 euros. Des de l'emissió del programa, el 17 de desembre, fins al 31 de març, quan ha acabat el període de recepció de donatius, el marcador ha incrementat la xifra en més de 2,5 milions d'euros. Aquest resultat situa el marcador entre les cinc recaptacions més elevades de les 26 edicions. Aquests recursos es destinaran a la recerca biomèdica, per tal de prevenir, tractar més eficaçment, millorar la qualitat de vida de les persones que les tenen i fins i tot arribar a curar les malalties infeccioses. La Fundació La Marató finançarà els projectes d'investigació que resultin més ben valorats entre els 214 que s'han presentat a la convocatòria d'ajudes. Actualment, científics d'àmbit internacional experts en malalties infeccioses revisen els projectes candidats mitjançant un procés d'avaluació coordinat per l'Agència de Qualitat i Avaluació Sanitàries de Catalunya.

Response: 31 de març


Instruction: Quan comença a prendre forma l'hinduisme?

Context: A partir del 3000 aC, l'hinduisme, una de les religions més antigues que encara es practiquen avui, començà a prendre forma. Aviat n'aparegueren altres. La invenció de l'escriptura permeté l'aparició de societats complexes: els registres i les biblioteques servien com a magatzem de coneixements i s'incrementà la transmissió cultural d'informació. Els humans ja no havien de passar tot el temps treballant per sobreviure: la curiositat i l'educació foren el motor de la recerca de coneixements i saviesa.

Response: A partir del 3000 aC


Instruction: Quan es reuniran JxCat i ERC?

Context: El primer secretari del PSC, Miquel Iceta, tan sols podrà ser nomenat senador pel Parlament si JxCat i ERC s'abstenen en la votació del ple de dijous i, a hores d'ara, l'independentisme es decanta pel no. Tot esperant les reunions de grup que JxCat i ERC faran avui, ara com ara aquestes dues formacions s'oposen a designar-lo, segons que ha pogut saber VilaWeb de fonts pròpies, que coincideixen amb alguns altres mitjans. Això impediria que Iceta fos nomenat senador i que dimarts vinent el PSOE el fes president del senat espanyol, com preveien els socialistes catalans i espanyols. Només cal que JxCat o ERC s'hi oposi perquè, sumats als vots contraris de la CUP, Iceta no pugui fer el salt a la política espanyola i probablement recorri al Tribunal Constitucional espanyol contra aquesta decisió. Tot esperant l'anunci definitiu d'ERC, Demòcrates de Catalunya ja ha avançat que els seus dos diputats, Antoni Castellà i Assumpció Laïlla, s'hi oposaran. La votació serà secreta i electrònica perquè és així com es fa habitualment la tria de senadors d'acord amb el reglament, segons fonts parlamentàries.

Response: avui


Instruction: Quan va acabar el compositor el llibre de Rienzi?

Context: Una carta del compositor adreçada a Frédéric Villot fixa ben bé el lloc just que se li ha d'assenyalar dins de la producció wagneriana: «Vull parlar-vos de passada d'una òpera meva que precedeix a Der fliegende Holländer, o sigui Rienzi, òpera on es troba el foc, l'esplendorós esclat de la jovenesa i que va donar-me el meu primer triomf a Alemanya no solament quan s'estrenà amb gran èxit a Dresden sinó també després, representada successivament en molts altres teatres. Aquesta obra vaig concebre-la i executar-la dominat per un sentit d'emulació engendrat en mi per les impressions que em produïen les òperes heroiques de Spontini i el gènere brillant que es representava en la Grand Opéra de París, d'on m'han arribat obres que porten el nom d'Auber, de Meyerbeer i de Hálevy. Vaig acabar Rienzi durant la primera estada a París, tenint a la vista les esplendors de la grand opéra i essent jo prou presumptuós per a concebre el desig i fins a l'esperança de veure-hi representada la meva obra. Quan escrivia el llibre de Rienzi, vaig cercar un llibre d'òpera en què pogués aglutinar totes les formes admeses i fins i tot obligatòries en la grand opéra pròpiament dita».

Response: durant la primera estada a París


Instruction: Quan es va perllongar fins a la Pau?

Context: L'any 1982 es va perllongar fins a la Pau amb tres estacions. El nou tram tenia 2.558 metres, arribant als barris del Besòs, la Verneda i la Pau. L'estació de Besòs Mar es va inaugurar amb el nom de la Mina, però ja es va anunciar durant l'acte oficial que es canviara el nom de l'estació. L'estació el Maresme | Fòrum, entre Selva de Mar i Besòs Mar, es va construir posteriorment i va entrar en servei l'any 2003 per donar cobertura als veïns del barri del Maresme de Barcelona i al Fòrum Universal de les Cultures que va tenir lloc l'any següent.

Response: 1982


Instruction: Quan van declarar la festa Patrimoni Immaterial de la Humanitat?

Context: A Andorra la Vella, Isil, Arties i Boí, fa segles que, pels volts del solstici d'estiu, es fa la festa de les falles. Però aquests últims anys ha agafat més renom arran de la declaració de Patrimoni Immaterial de la Humanitat de la UNESCO el 2015. Tot i que dos pobles dels seixanta-tres que van encapçalar la candidatura ja han fet les falles –Durro i la Pobla de Segur–, la majoria es concentren aquest cap de setmana. Què podem fer aquest cap de setmana? deu propostes  Malgrat ser catalogades sota una mateixa etiqueta, les Festes del Foc del Solstici d'Estiu dels Pirineus –aquest n'és el nom oficial– són molt riques i variades. Cada poble les fa a la seva manera i presenten moltes variants: Falles d'Alins (23 de juny).

Response: 2015


Instruction: Quan s'han de presentar Puigdemont davant de la Cambra del Consell de Brussel·les?

Context: El president de la Generalitat, Carles Puigdemont, i els consellers que són amb ell a Bèlgica hauran de comparèixer el divendres 17 de novembre davant de la Cambra del Consell de Brussel·les, el tribunal de primera instància que ha de decidir sobre l'ordre d'extradició a Espanya de la jutgessa Carmen Lamela. El jutge té quinze dies per a decidir si accepta la petició d'extradició d'Espanya o no. En cas que l'acceptés, Puigdemont i els consellers podrienn presentar un recurs al tribunal d'apel·lació, que tindria quinze dies més de marge. Aquest tribunal ha d'escoltar totes les parts abans de prendre cap decisió. En cas que tornés a decidir d'extradir-los, encara hi hauria una possibilitat de recurs més: enviar el cas al tribunal de cassació. Aquest tribunal té trenta dies per a decidir.

Response: 17 de novembre


Instruction: Quan cessarà Ryanair les activitats en Girona?

Context: Ryanair planeja tancar la seva base de Girona, Las Palmas i Tenerife Sud, segons adverteixen els sindicats USO i Sitcpla. La companyia aèria els ha traslladat la possibilitat en una mediació convocada pel Servei d'Intermediació i Arbitratge (SIMA). S'hi havia de començar a negociar el primer conveni col·lectiu pels tripulants de cabina. Com a resposta a aquesta 'amenaça' i per 'protestar contra el comportament abusiu' de la línia aèria, els representants dels tripulants han anunciat noves jornades de vaga a tot l'estat espanyol pel setembre. El tancament de les bases de Las Palmas i Tenerife Sur s'ha anunciat pel dia 8 de gener però el cessament de les activitats a Girona encara no té data. A més de reduir el seu camp d'acció, Ryanair també ha anunciat que durà a terme acomiadaments.

Response: encara no té data


Instruction: Quan van aparèixer els primers animals classificats en el gènere Homo?

Context: Un petit primat africà que visqué fa uns sis milions d'anys fou l'últim avantpassat comú dels humans actuals i els seus parents més propers, els bonobos i ximpanzés. Només dues de les branques d'aquest arbre evolutiu no s'han extingit. Poc després de la separació, i per raons que encara són debatudes, els primats d'una de les branques desenvoluparen l'habilitat de caminar dempeus. La mida del cervell augmentà ràpidament, i fa uns 2 milions d'anys ja havien aparegut els primers animals classificats en el gènere Homo. Evidentment, la línia que separa diferents espècies o fins i tot gèneres és bastant arbitrària, car els organismes canvien contínuament amb cada generació.

Response: fa uns 2 milions d'anys


Instruction: Quan es pot il·legalitzar un partit segons la llei de partits espanyola?

Context: L'actual llei de partits espanyola preveu, en l'article 10.2, la il·legalització d'un partit 'quan haja incorregut en supòsits tipificats com a associació il·lícita en el codi penal'. L'actual codi penal espanyol tipifica, en l'article 515, quines associacions són il·lícites i en primer lloc esmenta 'les que tinguen per objecte cometre algun delicte o, després de constituïdes, promoguen la comissió de delictes'. La sentència del cas Gürtel, que es va fer pública ahir, acredita que el PP –no pas aquest militant o aquell, sinó l'organització com a tal– manté d'ençà del 1989, any en què es fundà, una 'caixa B' i, per tant, una estructura financera i comptable paral·lela a l'oficial. El delicte és indiscutible. Finalment, l'actual llei de partits especifica, en l'article 11, que si el congrés espanyol ho demana el govern té l'obligació de sol·licitar la il·legalització d'un partit. La seqüència no deixa cap ombra de dubte.

Response: quan haja incorregut en supòsits tipificats com a associació il·lícita en el codi penal